armvectores/hy_wikipedia_2023 huggingface dataset:
Կալաշո

Կալաշո (իտալերեն՝ Calascio), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 165 մարդ (2008 թվականի տվյալներով)։ Խտությունը՝ 4 մարդ/կմ²։ Տարածքը՝ 39 կմ²։ Էլեկտրոնային փոստ՝ 67020։ Հեռախոսային կոդ՝ 0862։
Բնակավայրի հովանավորն է սուրբ Սուրբ Նիկողայոս Զմյուռնացին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0862 930132


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Hot Chip

Hot Chop, բրիտանական խումբ, որը թողարկում է էլեկտրոնային երաժշտություն՝ ստեղծված 2000 թվականին Ալեքսիս Թեյլորի և Ջո Գոդարդի կողմից։ Խմբի անդամներն են Օոուեն Քլարկը, Էլ Դոյլը և Ֆելիքս Մարտինը։ Hot Chip֊ը թողարկել է 5 ալբոմ․ «Coming On Strong» (2004), «The Warning» (2006), «Made In The Dark» (2008), «One Life Stand» (2010) և In Our Heads (2012), ինչպես նաև մի շարք սինգլներ, որոնց առավել հայտնիներն են «Over And Over» (2006), «Boy From School» (2006), «My Piano» (2007), «Shake A Fist» (2007) և «Ready For The Floor» (2008) սինգլները։


== Անդամներ ==
Ալեքսիս Թեյլոր (Alexis Taylor) — վոկալ, ստեղնաշար, կիթառ, դաշնամուր
Ջո Գոդարդ (Joe Goddard) — վոկալ, սինթեզ
Օուեն Քլարկ (Owen Clarke) — կիթառ․ սինթեզ
Էլ Դոյլ (Al Doyle) — կիթառ, սինթեզ
Ֆելիքս Մարտին (Felix Martin) — դրամ֊մեքենաներ


== Սկավառակագրություն ==


=== Ալբոմներ ===
Coming on Strong (մայիսի 24, 2004)
The Warning (մայիսի 22, 2006) — № 34 Մեծ Բրիտանիայի վարկանիշներում
Made in the Dark (փետրվարի 4, 2008) — № 4 Մեծ Բրիտանիայի վարկանիշներում и № 8 եվրոպական ալբոմներում
One Life Stand (փետրվարի 1, 2010)
In Our Heads (հունիսի 11, 2012)
Why Make Sense? (մայիսի 18, 2015)


=== Մինի ալբոմներ և սինգլներ ===
2001: Mexico
2002: Sanfrandisco
2003: Down with Prince
2004: Hittin' Skittles/Back to the Future
2004: Playboy
2005: The Barbarian
2006: Over and Over
2006: Boy from School
2006: Colours
2006: Over and Over
2007: Live Session (iTunes Exclusive)
2007: My Piano
2007: Shake a Fist
2008: Ready for the Floor
2012: Night and Day
2015: Started Right


== Ծանոթագրություններ ==


== Արտաքին հղումներ ==
Hot Chip-ի պաշտոնական կայք
Hot Chip֊ի պատմությունը danceenergy.lv֊ում Archived 2008-03-19 at the Wayback Machine.
Hot Chip֊ի հարցազրույցը Raketa 4000֊ում Archived 2016-03-05 at the Wayback Machine.
Չեզա (ռեփեր)

Անվան այլ կիրառումների համար տե՛ս՝ Չեզա (այլ կիրառումներ)Բիլգին Օզլաչկան (թուրքերեն՝ Bilgin Özçalkan, դեկտեմբերի 31, 1976(1976-12-31), Սկյուտար, Ստամբուլի մարզ, Թուրքիա)՝ առավել հայտնի է որպես Չեզա (Ceza), թուրք ռեփեր։ Համարվում է աշխարհի ամենաարագ ռեփերը։ Ծնվել է Ստամբուլում։ Համագործակցում է գերմանական Hammer ձայնագրման ստուդիայի հետ։ Նրա քույրը՝ Ayben-ը նույնպես ռեփեր է։Ռեպ կարդալու իր արագությունը-1367 բառ 2.30 րոպեում, ինչը հավասար է 9.1 բառ վայրկյանում։


== Մանկությունը և Կարիերայի սկիզբը ==
Դեկտեմբերի 31-ին՝ Ուսկյուդարում միջին խավի ընտանիքում ծնվեց մի տղա և որոշեցին նրան տալ Բիլգին Անունը։ Փոքր ժամանակ նա շատ խույլ երեխա էր և նրա համար գոյություն ուներ միայն երաժշտությունը և սպորտը։ Բայց դրանով հանդերձ նա կարողացավ ավարտել Խայդար Փաշայի անվան Արդյունաբերական Ճեմարանը։ Նա դարձավ էլեկտրո վարպետ։ Շաբաթվա 6 օրը աշխատում էր, իսկ 7-րդ օրը մտածում էր երաժշտության մասին։ 1995 թվականին վերջնականորեն որոշեց դառնալ ռեպեր։ Նա իր ընկերներից վերցնում էր ռեպի սկավառակներ, որոնք ոգեշնչում էին նրան, որպեսզի նա ստեղծի իր սեփական երգերը։ Կադիկում նա հանդիպում է ռեփեր-պրոդյուսեր Dr. Fuchs-ի հետ։ Նրանք ստեղծում են «Nefret» (ատելություն) խումբը։ Ակումբներում երկարատև ելույթներից հետո Չեզա-ն պայմանագիր կնքեց գերմանական «Hammer Music» ձայնագրման ստուդիայի հետ։ Նրանց առաջին ալբոմը «Meclis-i ala Istanbul» վիրուսի նման տարածվեց երիտասարդության մեջ։ Այն բանից հետո, երբ Դոկտոր Ֆուքսը տեղափոխվեց բանակ, Չեզա-ն որոշեց սկսել իր կարիերան։ Հենց որ դուրս եկավ «Med Cezir» ալբոմը՝ Բիլգինին սկսեցին ճանաչել փողոցում և անգամ առաջարկում էին ելույթ ունենալ տարբեր համերգներում։ Բայց դրանով հանդերձ նա շարունակում էր աշխատել որպես էլեկտրիկ։ Շատերը նրան ասում էին. «Դու արդեն աշխատանք ունես քեզ պետք չէ ռեպը»։ Բայց նա ոչ մեկին չէր լսում։
Այսպիսով բոլոր ալբոմները, գովազդները, տեղական, արտասահմանյան փառատոները և խոշոր համերգներ դարձրեց նրան սիրված։ Նրան կարելի է անվանել աստղ, ռեպաստղ, բայց նա չի ընդունում այս մակդիրները և շարունակում է իրեն համեստ պահել։ Չեզայի հետ շփվելով դու հասկանում ես, որ նա Ամերիկացի ռեպերների նման չէ՝ որոնք ստեղծագործում են հանուն փողի և պատվի, այլ հանուն ընտանիքի, ընկերների և իհարկե քրոջ՝ Այբենի համար։


== 2006 ==
Լույս է տեսել իր առաջին սինգլը «Feyz Al»: 2006 թվականի Սեպտեմբերի 5-ին լույս է տեսնում իր 6-րդ ալբոմը՝ «Yerli Plaka», որտեղ նրա հետ հանդես էր գալիս նաև մի Ամերիկացի ռեպեր Կանզաս Սիթիից՝ Tech N9ne: Ինչպես տեսանյութը, այնպես էլ ալբոմը ձայնագրված էր Գերմանիայում։


== Ծանոթագրություններ ==
Բրիտանական Վիրջինյան կղզիների դրոշ

Բրիտանական Վիրջինյան կղզիների դրոշը Բրիտանական Վիրջինյան կղզիների պետական խորհրդանիշերից է։ Դրոշը ընդունվել է 1960 թվականին։


== Աղբյուրներ ==
Flag of the British Virgin Islands (անգլ.)
Մարիանջելա Մելատո

Մարիանջելա Մելատո (իտալերեն՝ Mariangela Melato, սեպտեմբերի 19, 1941(1941-09-19), Միլան, Իտալիայի թագավորություն - հունվարի 11, 2013(2013-01-11), Հռոմ, Իտալիա), իտալացի դերասանուհի։


== Կենսագրություն ==
Մարիանջելա Մելատոն ծնվել է Միլանում՝ ոստիկանի և դերձակուհու ընտանիքում։ Պատանեկան տարիքում հետաքրքրվում էր նկարչությամբ։ Ծնողներն ուսանելու են ուղարկել Բրերայի ակադեմիա։ Դեռահասության տարիներին Մելատոն սկսել է հետաքրքրվել թատրոնով։ Որպեսզի կարողանար վճարել Էսպերիա Սպերանիի դերասանության վարպետության դասերը, Մարիանջելան «La Rinascente» հանրախանութում որպես մանեկեն էր աշխատում։


== Կարիերա ==
1960 թվականին կայացավ Մարիանջելայի թատերական դեբյուտը։ Խաղացել է իտալացի ռեժիսորներ Լուկինո Վիսկոնտիի, Դարիո Ֆոյի և Լուկա Ռոնկոնիի բեմադրություններում։
1970 թվականին դերասանուհին իր դեբյուտն է նշում կինեմատոգրաֆիայում՝ խաղալով Լուիջի Ձամպայի «Համընդհանուր բողոք» կինոկատակերգությունում։ 1970-ական թվականները դերասանուհու կարիերայի համար դարձան ոսկե տասնամյակ՝ հընթացս որի խաղաց ներքոհիշյալ հայտնի կինոնկարներում՝ «Աշխատավոր դասը մեկնում է դրախտ» (1971), «Մենք նրան Անդրեա կկոչենք» (1972),  «Դեպի լազուրե ծով անսովոր ճակատագրով քշվածները օգոստոսին» (1974), «Նադա» (1974), «Դու ի՞նչ նշանի տակ ես» (1975), «Սիրելի Միքելե» (1976) և «Կատու» (1977): Այդ տարիներին դերասանուհին չորս անգամ դառնում է «Դավիդ դի Դոնաթելլոյի» կինոմրցանակի դափնեկիր՝ որպես լավագույն դերասանուհի։ Նույնքան էլ արժանանում է «Nastro d’Argento» կինոմրցանակին։
Մարիանջելա Մելատոն իր մահկանացուն կնքել է 2013 թվականի հունվարի 11-ին՝ 71 տարեկան հասակում՝ ենթաստամոքսային գեղձի քաղցկեղից։


== Մրցանակներ ==
Դավիդ դի Դոնաթելո1972 - «Հատուկ մրցանակ» («Աշխատավոր դասը մեկնում է դրախտ»)
1975 - «Լավագույն դերասանուհի» («Ոստիկանը»)
1977 - «Լավագույն դերասանուհի» («Սիրելի Միքելե»)
1978 - «Լավագույն դերասանուհի» («Կատու»)
1981 - «Լավագույն դերասանուհի» («Օգնիր ինձ երազել»)
1984 - «Հատուկ մրցանակ»
1986 - «Հռոմի ոսկե մեդալ»
2000 - «Հատուկ մրցանակ»


= Տեսագրություններ = =
 Mariangela Melato — La signora del teatro  — Интервью актрисы журналисту Родольфо ди Джаммарко на передаче «Тайна актёра» в 2012 году.(իտալ.)


== Ծանոթագրություններ ==


== Արտաքին հղումներ ==
Mariangela Melato official website Archived 2012-02-22 at the Wayback Machine.
Mariangela Melato Internet Movie Database կայքում
Կաղապար:Amg name
Allmovie biography Archived 2007-09-28 at the Wayback Machine.
Միժանես

Միժանես (ֆր.՝ Mijanès), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կերիգյու կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09193։


== Բնակչություն ==
Համայնքի բնակչությունը 2008 թվականին կազմում էր 92 մարդ։


== Տնտեսություն ==
2007 թվականի տվյալներով 58 աշխատունակ տարիքի մարդկանցից (15-64 տարեկան) 29-ը տնտեսապես ակտիվ էին, 29-ը անգործունակ (ակտիվության ցուցանիշը 50,0 %, 1999 թվականին եղել է՝ 58,1 %)։ 29 աշխատունակ բնակիչներից 25-ը աշխատում էին (15 տղամարդ և 15 կին), անաշխատանք էին 4-ը (2 տղամարդ և 2 կին)։ 29 անգործունակ մարդկանցից 3-ը աշակերտներ կամ ուսանողներ են, 19-ը թոշակառու, 7-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Միժանես» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-15 
«Միժանես» (ֆրանսերեն)։ cassini.ehess.fr։ Արխիվացված է օրիգինալից 2013-02-03-ին։ Վերցված է 2013-01-24
Դեկտեմբերի 20

Դեկտեմբերի 20, տարվա 354-րդ (նահանջ տարիներին՝ 355-րդ) օրն է։

Տարվա ավարտին մնում է 11 օր։


== Դեպքեր ==
1920՝ բանկերի պետականացումը և միասնական բանկի ստեղծումը Խորհրդային Հայաստանում


== Ծնունդներ ==
1864 - Ստեփան Եգիզարով, հայ օպերային երգիչ, բաս - բարիտոն (մ. 1938)
1920 - Քրիստափոր Իվանյան,հայ ռազմական գործիչ, Արցախի հերոս
1983 - Ջոնա Հիլ,Դերասան, պրոդյուսեր, սցենարիստ, կատակերգու


== Մահեր ==
1938 - Ստեփան Եգիզարով, հայ օպերային երգիչ, բաս - բարիտոն
1934 - Նիկողայոս Մառ, վրացի արևելագետ, հայագետ, լեզվաբան և հնագետ (ծ. 1986)
1962 - Էմիլ Արթին, հայազգի մաթեմատիկոս (ծ. 1898)
1968 - Ջոն Սթեյնբեք, ամերիկացի նշանավոր գրող, արձակագիր, «Պուլիտցերյան մրցանակի» և «Նոբելյան մրցանակի» դափնեկիր
1996 - Կարլ Սագան, ամերիկացի աստղագետ, աստղաքիմիկոս, գրող
Սուրբ Գևորգ եկեղեցի (Հյուսթոն)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Սուրբ Գևորգ, հայ առաքելական եկեղեցի ԱՄՆ Տեխաս նահանգի Հյուսթոն քաղաքում։


== Պատմություն ==
Սուրբ Գևորգ եկեղեցին բացվել է 1982 թվականին։ Այն ծառայում է Տեխասի, Հյուսթոնի և շրջակա տարածքների հայկական համայնքին։ Եկեղեցում սպասավորություն է իրականացնում հայր Մարտիրոս Հակոբյանը։


== Ծանոթագրություններ ==


== Արտաքին հղումներ ==
Սուրբ Գևորգ եկեղեցու պաշտոնական կայքը
(9056) Պիսկունով

(9056) Պիսկունով (անգլ.՝ Piskunov), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 1-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,794185 ա. մ., առավելագույնը մոտենում է 2,6668 ա. մ. հեռավորության վրա և հեռանում 2,9215 ա. մ.։ Արեգակի շուրջ մեկ ամբողջական պտույտ է կատարում 1706,01 երկրային օրվա ընթացքում, իր ուղեծրով շարժվելով միջինում 0,211019 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9056) Պիսկունով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քվեդա Իլեմ

Քվեդա Իլեմ (վրաց.՝ ქვედა ილემი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 525 մարդ։


== Ծանոթագրություններ ==
Tokyo Skytree

Տոկիո «Երկնային ծառ» (ճապ. 東京スカイツリ), հեռուստատեսային աշտարակ Ճապոնիայի մայրաքաղաք Տոկիոյի Սումիդա շրջանում, ամբողջ աշխարհում ամենաբարձր հեռուստաաշտարակը։ Երկրորոդը բարձրությամբ աշխարհում «Բուրջ-Խալիֆա»-ից հետո։
Շինարարության ժամանակ կոչվում էր Նոր Տոկիո աշտարակ։ «Tokyo Sky Tree» անվանումը ընտրվել է մրցույթի արդյունքում, որը տեղի է ունեցել համացանցում 2008 թվականի ապրիլից մայիս ընկած ժամանակահատվածում։
Հեռուստաաշտարակի բարձրությունն ալեհավաքի հետ միասին կազմում է 634 մետր։ Աշտարակի բարձրությունը ընտրվել է այնպես, որ թվերը 6 (Հին ճապոներենում «մու») 3 («սա»), 4 («սի») միասին հնչեն «Մուսասի» — պատմական տարածք, որտեղ գտնվում է ժամանակակից Տոկիոն։


== Պատմությունը ==
2011 թվականի հուլիսին Ճապոնիայի բոլոր հեռուստաալիքները պետք է անցնեին թվային ֆորմատի, բայց «Տոկիո հեռուստաաշտարակ»ը բավական բարձր չէր, որպեսզի փոխանցում իրականացներ երկնաքերների վերին հարկերում, ուստի կառուցվեց ավելի բարձր աշտարակ — Տոկիոյի Երկնային ծառը։
Շինարարությունը սկսվել է  2008 թվականի հուլիսից։ Կառուցման արագությունը կազմել է 10 մետր շաբաթական։
2011 թվականի մայիսի 23-ին սկսել է կռունկների ապամոնտաժ, որոնք օգտագործվել էին շինարարության համար։
Աշտարակի կառուցումն ավարտվել է  2012 թվականի  փետրվարի 29-ը, իսկ մայիսի 22-ին կայացել է բացումը։
Ի սկզբանե աշտարակի բացումը պետք է տեղի ունենար 2011 թվականի դեկտեմբերին, սակայն երկրաշարժից հետո շինարարությունը դանդաղել է միջոցների սղության պատճառով։


== Ճարտարապետական նկարագրությունը ==
Աշտարակի կառուցման համար ստեղծվել է հատուկ փոխհատուցող համակարգ, ճարտարապետների խոսքերով մինչև 50 % ուժ ստորգոտնյա ցնցումների ժամանակ։


== Կիրառումը ==
Աշտարակը հիմնականում օգտագործվում է թվային հառուստա-ռադիո հեռարձակման, բջջային հեռախոսակապի և նավիգացիոն համակարգերի համար։ Բացի այդ այն համարվում է հայտնի զբոսաշրջային օբյեկտ։ Աշտարակում կան մեծ թվով կրպակներ և մի քանի ռեստորաններ, մինի-համալիր խոշոր առևտրային կենտրոնով, ակվարիում և մոլորակադիտարան։


=== Հեռուստա և ռադիո հեռարձակումը ===
Աշտարակը ընդունել է Տոկիո հեռուստաաշտարակի բոլոր ֆունցիաները, բացի այդ հեռարձակման ծավալն ավելացվել է երկու անգամ որովհետև հեռարձակումը իրականացվում է  1 seg (բջջային հեռախոսներ և տերմինալներ թվային հեռուստատեսություն փոխանցելու ձևաչափ)  ձևաչափը գերազանցող  600 մետր բարձրությունից։


==== Հեռուստահեռարձակում ====


==== Ռադիոհեռարձակումը ====


== Պատկերասրահ ==

		
		
		
		
		


=== Շինարարության գործընթացը ===

		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Официальный сайт башни(ճապոներեն)(անգլ.)
Трёхмерная модель башни и городка у основания (автор alister2)
Զատոկի

Զատոկի (ուկրաիներեն՝ Затоки), գյուղ Ուկրաինայի Վիննիցայի մարզի Բառի շրջանում։ Բնակավայրը նախկինում նաև անվանվել է Լոձիևկա։
2001 թվականի տվյալներով Զատոկի գյուղում բնակվում էր 209 մարդ։ Բնակավայրը զբաղեցնում է 4015 կմ² տարածք։ Բնակչության խտությունը կազմում էր 52,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պահակ (թերթ, Բոստոն)

Անվան այլ կիրառումների համար տե՛ս՝ Պահակ (այլ կիրառումներ)«Պահակ», խորհրդային շրջանի գրական, քաղաքական եռօրյա թերթ (1911-1915 թվականներին՝ շաբաթաթերթ)։ Հանդիսացել է Վերակազմյալ հնչակյան կուսակցության Ամերիկայի շրջանակի պաշտոնաթերթը։ Լույս է տեսել 1911-1921 թվականներին՝ Բոստոնում (1911, 1916-1921), Փրովիդենսում (1912-1915)։ Խմբագիրներ՝ Հ․ Երվանդ, Ա․ Տեր-Մարկոսյան, Վ․ Քյուրքճյան, Ե․ Մեսիայան։ Անդրադարձել է Թուրքիայի ներքին և արտաքին քաղաքականությանը, քննադատել երիտթուրքերի պանիսլամիզմը, նրանց հայահալած գործելակերպը։ 
«Պահակ» օրաթերթը ողջունել է Հայաստանի օկուպացիան կարմիր բանակի կողմից և երկրում խորհրդային կարգերի հաստատումը։ 1921 թվականին միացել է «Ազգ»-ին և շարունակվել իբրև «Ազգ-Պահակ», որը 1922 թվականին դարձել է «Պայքար»։ 
1921 թվականին լույս է ընծայել բացառիկ (տարեգիրք) հրատարակություն՝ գրական-բանասիրական, պատմագիտական բովանդակությամբ։
Սև կաթսա (մուլտֆիլմ)

Սև կաթսա (անգլ. The Black Cauldron), ֆանտազիա ժանրի մուլտիպլիկացիոն ֆիլմ, Ալեքսանդր Լլոյդայի համանուն վեպի հիան վրա, ստեղծվել է Ուոլտ Դիսնեյ կինոստուդիայի կողմից։ Ֆիլմը նկարահանված է բավականին գորշ ֆանտազիայի ձևով, ինչով խախտվում է Դիսնեյի ամբողջ մուլտֆիլմերի մթնոլորտը։ Հենց այդ ժամանակ հենց ինքը Լլոյդ Ալեքսանդերը հարցազրույցներից մեկում ասել էր, որ ֆիլմը ընդհանրապես չի հիշեցնում գիրքը, որ հաճույքով նայել է ֆիլմը, հույս հայտնելով, որ դիտորդը կարդալով գիրքը, որում կա ավելի մեծ խորություն։
Ֆիլմի ռեխժիսիորներն են Թեդ Բեռմանը և Ռիչարդ Ռիչը, ովքեր ավելի շուտ ևս միասին աշխատել են «Աղվեսն ու որսաշունը» ֆիլմի վրա։
Մուլտֆիմը ներկված է Technicolor գույնով։ Ֆիլմի հնչյունային ձևակերպում. Dolby Stereo: Տարիքային սահմանափակում. PG.


== Սյուժե ==
Դեպքերը ծավալվում են հնարված Պրիդեյն երկրում։
Գլխավոր հերոսը՝ տղա-խոզարած Տարանը (անգլ. Taran), երազելում էր դառնալ զինվոր և պաշտպան հարազատ Պրիդեյնային։ Նրա թշնամին՝ չար և հզոր Եղջյուրավոր Թագավորը (անգլ. The Horned King), մտադրվելով սև կաթսայով և նրանում առկա չարքերի բանակը կենդանացնելու ուժով գրավել աշխարհը։ Սակաըն կաթսան գտնելը հեշտ գործ չէ։ Նրա գտնվելու վայրը կարող է գիտենալ կախարդական խոզուկ Հեն Բենը (անգլ. Hen Wen), ով ապրում էր ծեր կախարդ Դոլլեբենի մոտ (անգլ. Dallben)։ 
Իմանալով Եղջյուրավոր թագավորի մտադրության մասին, Դոլլբենը պատվիրում է Տարանին ուղեկցել խոզուկին ապահով վայր։ Ճանապարհին Տարանը կորցնում է Հեն Բենին, և սկսվում են նրա արկածները։
Նա ընկնում է Եղջերավոր թագավորի պալատը և այնտեղ գտնում է խոզուկին։ Այնտեղ էլ Տարանը ծանոթանում է արքայադուստր Այլոնվիի (անգլ. Eilonwy) հետ և դուրս է գալիս պալատից։ Անտառում նա հանդիպում է Գուռգիին (անգլ. Gurgi) և մենեստրել Ֆֆլուդդուր Ֆֆլամին (անգլ. Fflewddur Fflam)։ Նրանք գտնում են Սև կաթսան, որը շուտով խլում է Եղջյուրավոր թագավորը։ Վերջինս կեդանացնում է մեռյալների բանակը, բայց Գուռգին զրկում է կաթսային չար ուժերից, կաթսայի վրա թռչելոքվ զոհաբերում է իր կյանքը։ Արդյունքում Եղջյուրավոր թագավորը զոհվում է։ Տարանը առաջարկում է գործարկ կախարդներին, որոնց մոտ նրանք փոխարինել էին կախարդական թուրը կաթսայի հետ, կաթսան փոխել Գուռգիի հետ։ Կախարդները համաձայնվում են և կենդանացնում Գուռգիին։


== Գործող անձինք և կատարողներ ==
Տարան — Հրանտ Բարդսլի
Արքայադուստր Այլոնվի — Սյուզան Շերիդան
Ֆֆլուդդուռ Ֆֆլեմ — Հոտորն Նայջել
Գուռգի — Ջոն Բայներ
Դոլլբեն — Ֆրեդդի Ջոնս
Եղջյուրավոր Թագավոր — Հյորտ ՋոնХёрт
Կրիպեր — Ֆիլ Ֆոնդակարո
Դոլի — Ջոն Բայներ
Այդդիլեգ թագավոր — Արթուր Մելետ
Օրվեն — Էդել Մելիս-Մորեյ
Օրգոկ — Բիլլի Հեյս
Օրդդու — Իդա Ռայս Մեռին
Պատմող — Ջոն Հյուստոն


== Ծանոթագրություններ ==
(4651) Վոնգկվանչենգ

(4651) Վոնգկվանչենգ (անգլ.՝ Wongkwancheng), աստերոիդ աստերոիդների հիմնական գոտում։ Հայտնաբերվել է 1957 թվականի հոկտեմբերի 31-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,847838 ա. մ., առավելագույնը մոտենում է 2,6818 ա. մ. հեռավորության վրա և հեռանում 3,0139 ա. մ.։ Արեգակի շուրջ մեկ ամբողջական պտույտ է կատարում 1755,38 երկրային օրվա ընթացքում, իր ուղեծրով շարժվելով միջինում 0,205084 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4651) Վոնգկվանչենգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շիբիկ

Շիբիկ (ռուս.՝ Шибик), խուտոր Ռուսաստանի Դաշնության Կրասնոդարի երկրամասի Կրիմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (54101-54200)

Աստերոիդների ցանկ (54001-54100)  • Աստերոիդների ցանկ  • Աստերոիդների ցանկ (54201-54300)
 Աստերոիդների ցանկ (54001-54100)  • Աստերոիդների ցանկ  • Աստերոիդների ցանկ (54201-54300)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Խրոտեխաստ (համայնք)

Խրոտեխաստ (հոլ.՝ Grootegast ( արտասանություն)), համայնք Նիդերլանդների Խրոնինգեն մարզում։ Տարածքը 86,88 կմ² է, բնակչությունը՝ 12.214 (2011 թ.)։ Մեկ շնչի տարեկան միջին եկամուտը 11.400 եվրո է։
Րոպեում սրտի 128 զարկ

«Րոպեում սրտի 128 զարկ» (անգլ.՝ We Are Your Friends), երիտասարդական դրամա, որը թողարկվել է 2015 թվականին։ Մաքս Ժոզեֆի ռեժիսորական առաջնելույթն է։ Լոնդոնում ֆիլմը ցուցադրվել է 2015 թվականի օգոստոսի 11-ին, Միացյալ Նահանգներում` օգոստոսի 28-ին։


== Սյուժե ==
Լոս Անջելես, Կալիֆոռնիա։ Երիտասարդ դիջեյը պետք է դիմակայի փառքի և հարստության ճանապարհին հանդիպող բազմաթիվ փորձություններին։


== Դերերում ==


== Քննադատություն և արձագանքներ ==
«Rotten Tomatoes» կայքում ֆիլմի վարկանիշը 39% է, ըստ 131 գրախոսությունների` միջին բալը 10-ից 5։ «Metacritic» կայքում ֆիլմը 100-ից վաստակել է 46 միավոր՝ ըստ քննադատների 18 գրախոսությունների, որը համապատասխանում է «խառը կամ միջին արձագանքներ» կարգավիճակին։ Կինոարտադրության խոշորագույն հետազոտողներից մեկը` «CinemaScore»-ը, ֆիլմը գնահատել է C +` ըստ A + -ից մինչև F սանդղակի։


== Ծանոթագրություններ ==


== Արտաքին հղումներ ==
Պաշտոնական կայք
Նովայա Ռոմանովկա (գյուղ, Նովգորոդ-Վոլինսկի շրջան)

Նովայա Ռոմանովկա (ուկրաիներեն՝ Нова Романівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Նովայա Ռոմանովկա գյուղում բնակվում էր 647 մարդ։ Բնակավայրը զբաղեցնում է 2097 կմ² տարածք։ Բնակչության խտությունը կազմում էր 308,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Arping

arping, ծրագիր, որը նախատեսված է համակարգչային ցանցում հոսթերի հայտնբերման համար։
Այ գործում է ping ծրագրի նման, սակայն ի տարբերություն նրա, arping-ը ուղարկում և ընդունում է ARP փաթեթներ։ Քանի որ ARP-փաթեթները հեռարձակ են և չեն անցնում երթուղիչի միջով, arping-ը կարելի է օգտագործել միայն L2-դոմեյնում։
Այն հնարավորությունները, որոնք հասանելի են դառնում ծրագրի տեղադրումից հետո․ 

-А — օգտագործել ARP փաթեթ ARP-պատասխան ուղարկելու համար, ARP-հարցման փոխարեն։
-b — ուղարկում է հեռարձակ փաթեթներ MAC-ի աստիճանի։
-с — սահմանում է հարցումների քանակը, որից հետո այն պետք է կասեցվի։
-I — ցանցային միջերեսի անվան տրամդրում, որի կողմից պետք է ուղարկել ARP-փաթեթները։


== Օրինակ ==
Հրամանի կատարում․ 


== Ծանոթագրություններ ==


== Литература ==
Keith Makan Penetration Testing with the Bash shell. — Packt, 2014. — С. 120—. — ISBN 978-1-84969-511-4
Հայրիկ Ղազարյան

Հայրիկ Սիրականի Ղազարյան, երգիչ Հայրիկ, (ապրիլի 4, 1922(1922-04-04), Ձորագյուղ, Հայաստան - հուլիսի 8, 1995(1995-07-08), Ձորագյուղ, Մարտունու շրջան), երգերի հեղինակ, մանկավարժ։


== Կենսագրություն ==
Ավարտել է Հայաստանի պետական մանկավարժական համալսարանը։ Շուրջ 50 տարի դասավանդել է Ձորագյուղի դպրոցում (2014 թվականից՝ Ղազարյանի անվան)։ Գրել է 100-ից ավելի երգեր։
Հայտնի են՝

«Ձայն տուր, Տղմուտ»
«Անդրանիկ փաշա»
«Արմենիա, լողա»
«Գնացել են անդարձ»
«Իմ մայր Ձորագյուղ»
«Ի՞նչ լուր ես բերել»
«Սևքարի Սաքո»
«Ես կուգամ»
«Իմ Հայաստան»
«Արարատ լեռան սուգը»
«Մշո աղջիկ»
«Հատը մեկ ոսկի»
«Գարեգին Նժդեհ»
«Երդում»
«Անի»
«Ուր կերթաս»
«Լուր բերեք»Ղազարյանը ստեղծագործել է աշուղ-գուսանական ավանդական տաղաչափությամբ, խոսքն ու մեղեդին ասերգային են և ինքնատիպ։ Երգերը կատարում են «Սայաթ-Նովա» աշուղական անսամբլը, «Գոհար» սիմֆոնիկ նվագախումբ-երգչախումբը, երգիչներ Ս. Հակոբյանը, Թ. Պողոսյանը, Ռ. Սարիբեկյանը, Ս. Գալստյանը, Գ. Հակոբյանը, Մ. Շահինյանը, Գ. և Դ. Խաչատրյանները և ուրիշներ։
Լույս են տեսել «Մշո հավքեր» (1991 թվական) երգերի նոտագրված ժողովածուն, «Երգարանը» (1993 թվական)։
Թխվածքաբլիթ

Թխվածքաբլիթ, խմորից թխված, սովորաբար քաղցր, երկարաժամկետ պահպանման համար նախատեսված, քիչ խոնավությամբ ոչ մեծ հրուշակեղեն։ Թխվածքաբլիթի համար նախատեսված խմորին երբեմն ավելացնում են սերմնահատիկներ։ Սովորաբար թխվածքաբլիթը ձևավորում են շրջանների, քառակուսիների, աստղիկների, ձողիկների տեսքով։ Երբեմն պատրաստում են նաև միջուկով թխվածքաբլիթներ. որպես միջուկ՝ կիրառում են շոկոլադ, չամիչ, խտացրած կաթ, կրեմ, կամ երբեմն պատրաստում են երկշերտ թխվածքաբլիթ, որի երկու շերտերը միմյանց են միանում նախապես պատրաստած միջուկով։


== Դասակարգում ==
Առանձնացնում են թխվածքաբլիթի հետևյալ տեսակները.

շաքարային
չոր
ամոքահունց, որը կարող է լինել շաքարավազային, շերտավոր, հարովի կամ վարսակաձավարի ալյուրից։Բոլոր այս տարբերակներն իրարից տարբերվում են պատրաստման եղանակով և խմորի նյութակազմվածքով։


== Թխվածքաբլիթի արդյունաբերական արտադրության համար նախատեսված խմորի տեսակներ ==
Շաքարային խմորի պատրաստում
Հոսընթացային արտադրության դեպքում շաքարային խմորի հունցումը, որպես կանոն, իրականացվում է անդադար գործող հունցման մեքենաներում։ Բիսկվիթային խմորի առանձնահատկությունն այն է, որ դրա պատրաստման համար օգտագործվում է 10-12 տարբեր տեսակի հումք։ Խմորի անընդհատ հունցման դեպքում հումքի բոլոր տեսակները պետք է անընդհատ խմորաշաղախ մեքենայի մեջ լցոնվեն անհրաժեշտ հարաբերակցությամբ։
Շաքարային թխվածքաբլիթը բնորոշվում է զգալի ծակոտկենությամբ, փխրունությամբ, ուռուցիկությամբ, դիմերեսին ունի պատկեր, ինչն ապահովվում է պլաստիկ խմորը մշակելու միջոցով. այդ խմորն ունի ձգվող և ճկուն նյութակազմվածք։
Ձգվող թխվածքաբլիթ, շերտավոր է, փխրունությունն ու ուռուցիկությունն ավելի քիչ են, շաքարի և ճարպերի պարունակությունը քիչ է, մշակվում է առաձգական խմորից՝ բարձր մեխանիզացված հոսքագծային արտադրողականությամբ (մինչև 900 կգ/ժ)։
Ձգվող խմորը շաքարային խմորից տարբերվում է իր էլաստիկ հատկանիշներով։ Այսպիսի խմոր ստանալու համար պետք է հունցման ժամանակ սպիատակուցային տարրերի ուռուցիկության համար անհրաժեշտ պայմաններ ստեղծել։ Այս պայմանները նախատեսվում են այն ժամանակ, երբ ընտրվում են հումքի բաղադրատարրերը և խմորի հունցման տեխնոլոգիական պարամետրերը։
Ձգվող խմորի մեջ, որի խոնավությունը գրեթե 1,5 անգամ բարձր է շաքարային խմորի խոնավությունից, շաքարի պարունակությունը գրեթե 2 անգամ ավելի քիչ է։
Ամոքահունց թխվածքաբլիթ. արտադրվում է տարբեր ձևերով, ոչ մեծ չափերի է լինում, խմորը պարունակում է մեծ քանակությամբ շաքարավազ, յուղ և ձվամթերք։


== Թխվածքաբլիթի տեսակներ ==


== Ծանոթագրություններ ==


== Գրականություն ==
Похлёбкин В.В. Печенье // Кулинарный словарь. — М.: Э, 2015. — С. 287. — 456 с.
Նրբերշիկ

Նրբերշիկ, երշիկի տարատեսակ։ Պատրաստվում է երիտասարդ անասունների թարմ մսից։
Պատրաստի լցոնը լինում է լավ մանրեցված և համասեռ։ Սննդային արժեքով բարձր է մսից։
Մեծապես օգտագործվում է հոթ դոգերի պատրաստման մեջ։


== Պատրաստման տեխնոլոգիան ==


=== Աղում ===
Միսը ջլազատելուց հետո մանրեցվում է մսաղացով, հարվում միքսերի դանակավոր խառնիչով, որի ժամանակ ավելացվում է ջուր` երբեմն սառույցի համակցությամբ` մսի զանվածի 5-10%-ի չափով։ Այդ ընթացքում ավելացվում են բաղադրատոմսով նախատեսված համեմունքները և պահում 2-4°C
ջերմաստիճանում` 12-14 ժամ։


=== Կուտերացում ===
Երշիկների արտադրամասերում նուրբ մանրեցումը կատարվում է կուտերների (անգլ.` cutter) միջոցով։ Կուտերացումը տևում է 6-7 րոպե։ Այդ ընթացքում կուտերի մեջ ավելացվում է սառը ջուր և/կամ սառցաթեփուկներ 10-20% մանրեցված մսի նկատմամբ։ Կուտերացման ժամանակ ճարպն ավելացվում է մանրեցման վերջին 3-4 րոպեում։


=== Թաղանթավորում ===
Պատրաստի խառնուրդը լցվում է փոքր տրամագծի թաղանթների մեջ։ Որպես նրբերշիկի թաղանթ կարելի է օգտագործել պոլիէթիլենից պատրաստված թաղանթները։ Լցման ժամանակ նրբերշիկներն իրարից բաժանելու նպատակով թաղանթը 12-15 սմ պտտեցվում է։ Թաղանթի վերջին ծայրը նույնպես կապվում է։


=== Պահում ===
Լցոնի նստեցման նպատակով արդեն իսկ լցված նրբերշիկները թողնում են կախված վիճակում 1-2 ժամ։ Այնուհետև նրբերշիկներն ենթարկում են ծխեցման 20-30 րոպե՝ 60-70 °C ջերմաստիճանային պայմաններում։
Նրբերշիկները ենթարկվում են եփման 80-85 °C ջերմաաստիճանի տակ 12-25 րոպե։ Եփվածները 5-10 րոպե հովացնում են հոսող ջրի տակ, 4-5 ժամ թողնում սենյակում 2-4 °C ջերմաստիճանի տակ պահում սառնարանում։


== Անվանումը տարբեր լեզուներով ==
Բուլղարերեն — кренвирш
Գերմաներեն — Wiener Würstchen
Ավստրիական գերմաներեն — Frankfurter Würstel կամ würst
Շվաբական գերմաներեն — Wienerle կամ Saitenwurst
Շվեյցարական գերմաներեն — Wienerli
Հունգարերեն — virsli
Իտալերեն — Würstel
Լեհերեն — parówka
Չեխերեն — párek
Ռումիներեն — crenvurșt
Ռուսերեն — сосиска
Ֆրանսերեն — Saucisse de strasbourg or Saucisse de francfort
Շվեյցարական ֆրանսերեն — Saucisse de vienne


== Գրականություն ==
Սարգսյան Ռ.Թ., Չիթչյան Տ.Ժ., Հովհաննիսյան Ա.Հ.. «Անասնաբուծություն», Երևան, «ՀՊԱՀ» (2012),
Վ. Մ. Հովահաննիսյան. «Մսի և մսամթերքի տեխնոլոգիա», Երևան, «ՀՊԱՀ»
Ախալդաբա (Ախմետայի շրջան)

Ախալդաբա (վրաց.՝ ახალდაბა), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 750 մետր բարձրության վրա։ Մարզկենտրոն Ախմետայից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 11 մարդ։


== Տրանսպորտ ==
Գյուղը շրջկենտրոն Ախմետայի հետ կապված է ավտոխճուղով։ Շրջանի տարածքով երկաթուղին չի անցնում, այն հեռու է գտնվում Սև ծովի նավահանգիստներից։
Ամենամոտ օդանավակայանը գտնվում է մարզկենտրոն Թելավում։ Այն ունի տեղական նշանակություն։


== Ծանոթագրություններ ==
Տիգրան Պետրոսյան (քաղաքական գործիչ)

Տիգրան Գուրգենի Պետրոսյան (մարտի 11, 1979 թվական, Լենինական, ԽՍՀՄ), ՀՀ Շիրակի մարզպետ։


== Կենսագրություն ==
Տիգրան Պետրոսյանը ծնվել է 1979 թվականի մարտի 11-ին Լենինական քաղաքում։


== Կրթություն ==
1996 թվականին ավարտել է Գյումրու՝ Ղևոնդ Ալիշանի անվան թիվ 8 միջնակարգ դպրոցը։
1996-2004 թվականներին սովորել և ավարտել է Հայաստանի ազգային պոլիտեխնիկական համալսարանի «Կենսաբժշկական սարքեր, սարքավորումներ և համակարգեր» բաժինը։
2005 թվականին պաշտպանել է գիտական թեզը։ Տեխնիկական գիտությունների թեկնածու է։
2016-2017 թվականներին մասնակցել է Կարիտաս Եվրոպա Ակադեմիայի (Բրյուսել) «Շահերի պաշտպանությունը և լոբբինգը տեղական, ազգային և ԵՄ մակարդակներում» ուսումնական դասընթացին։


== Աշխատանքային գործունեություն ==
1998-2000 թվականներին աշխատել է ՀԱՊՀ Գյումրու մասնաճյուղում՝ որպես համակարգչային կուրսերի դասընթացավար։
2003-2013 թվականներին աշխատել է Շանթ ՀՌԸ-ում՝ որպես «Ո՞վ է ուզում դառնալ միլիոնատեր» հեռուստախաղի խմբագիր (2005-2008 թվականների դադարով)։
2002-2017 թվականներին դասախոսել է Հայաստանի ազգային պոլիտեխնիկական համալսարանի Գյումրու մասնաճյուղում։
2013-2016 թվականներին աշխատել է «Հայկական Կարիտաս» բարեսիրական հասարակական կազմակերպությունում՝ որպես «Էմիլի Արեգակ» հաշմանդամություն ունեցող երեխաների ցերեկային խնամքի կենտրոնի կառուցապատման ծրագրի համակարգող։
2014 թվականից «Հայկական Կարիտաս» բարեսիրական հասարակական կազմակերպության շահերի պաշտպանության և լոբբինգի պատասխանատուն է։
2018 թվականից դասախոսում է Շիրակի պետական համալսարանում։
2019 թվականի փետրվարի 6-ին ՀՀ կառավարության որոշմամբ՝ նշանակվել է ՀՀ Շիրակի մարզպետ։


== Հասարակական և հանրային գործունեություն ==
1998 թվականից «Արամազդ» ինտելեկտուալ ակումբի անդամ է։
2002-2005 թվականներին եղել է «ՀԱՊՀ ինտելեկտուալ ակումբ»-ի հիմնադիր նախագահը։
2005 թվականից ՀԱՊՀ Ուսանողական խորհրդի պատվավոր անդամ է։
2006-2013 թվականներին մի շարք տեղական հասարակական կազմակերպություններում իրականացրել է տարբեր ծրագրային գործառույթներ։
2012-2014 թվականներին աշխատել է որպես ՀՀ սպորտի և երիտասարդության հարցերի նախարարության «Երիտասարդական միջոցառումների իրականացման» ՊՈԱԿ-ի առցանց դրամաշնորհների համակարգի փորձագետ։
2012 թվականից «Կայտբորդինգի զարգացման կենտրոն» հասարակական կազմակերպության հիմնադիր նախագահն է։
2014-2015 թվականներին Գյումրիում հաշմանդամություն ունեցող անձանց հիմնախնդիրներով զբաղվող կազմակերպությունների ցանցի համակարգողն է եղել։
2015-2016 թվականներին եղել է «Գյումրին առանց տնակների» հիմնադրամի խորհրդի անդամ։
2016 թվականից «Տարեցների պաշտպանության ցանց»-ի խորհրդի անդամ է։
2016 թվականից «Երեխաների պաշտպանության ցանց» հասարակական կազմակերպության խորհրդի անդամ է։
2016 թվականից ՀՀ աշխատանքի և սոցիալական հարցերի նախարարին կից հասարակական խորհրդի անդամ է։
2016 թվականից «Կոմպասս» գիտահետազոտական, կրթական և խորհրդատվական կենտրոն» հասարակական կազմակերպության խորհրդի անդամ է։


== Անձնական տվյալներ ==
Ամուսնացած է, ունի երկու դուստր։


== Տես նաև ==
ՀՀ Շիրակի մարզպետարան


== Ծանոթագրություններ ==


== Արտաքին հղումներ ==
Հայտնի է Շիրակի նոր մարզպետի անունը
Հայկ Չոբանյանը կնշանակվի Տավուշի, Տիգրան Պետրոսյանը՝ Շիրակի մարզպետ
Մարզի զարգացումն ապահովելու համար ներդրումային ֆոնը պետք է բարելավել. Շիրակի մարզպետ
Գրինցևսկի գյուղական խորհուրդ (Լեբեդինսկի շրջան)

Գրինցևսկի գյուղական խորհուրդ  (ուկրաիներեն՝ Гринцівська сільська рада), Ուկրաինայի Սումիի մարզի Լեբեդինսկի շրջանում։
2001 թվականի տվյալներով Գրինցևսկի գյուղական խորհրդում բնակվում էր 1124 մարդ։ Խորհրդում կա 10 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սերգեյ Սարտակով

Սերգեյ Վենեդիկտի Սարտակով (մարտի 26 (ապրիլի 8), 1908, Օմսկ, Աքմոլայի մարզ, Ռուսական կայսրություն - մայիսի 1, 2005(2005-05-01), Մոսկվա, Ռուսաստան), ռուս խորհրդային գրող։
Առաջին գիրքը «Ալեքսեյ Խուդոնոգով» (1945) պատմվածքների ժողովածուն է։ Այնուհետև տպագրվել են նրա «Չուի սահանքներով» (1946), «Լաստը գնում է դեպի հյուսիս» (1949) վիպակները՝ գրված մանուկների համար, «Երգը գետի վրա» (1947), «Ոտքի կելնի վրիժառուն ահեղ» (1955) պիեսները, «Հեռավոր գյուղը» (1947) և «Լուսամուտների տակի պարտեզը» (1959) ժողովածուները, «Լեռներ Սայանյան» (գիրք 1-3, 1940-1954) պատմահեղափոխական վեպը։ Սիբիրի բնական հարստությունների յուրացումը, սովետական մարդկանց աշխատանքային սխրանքները, սոցիալիստական հասարակության մեջ անհատի ձևավորումն են արտացոլված «Քարե հիմք» (1950) վիպակում, «Սառցե գանձ» (1961) և «Քարն իմաստության» (գիրք 1-2, 1966-1971) վեպերում, «Բարբինյան վիպակներ» (ԽՍՀՄ պետական մրցանակ, 1970) եռերգությունում՝ «Լեռնային քամի» (1957), «Թագուհին չտաս» (1960), «Դանդաղ գավոտ» (1967)։ «Առաջին հանդիպում (1967) պատմվածքների ժողովածուում Սարտակովը դիմել է լենինյան թեմային։ Հեղափոխականների կյանքն է պատկերում «Իսկ դու վառվիր, աստղ» (գիրք 1-2, 1974-1975) վեպը։ 1981 թվականին լույս տեսավ Սարտակովի «Արճճե կոթող» վեպը, որի հերոսը (երիտասարդ նկարիչ) կյանքի դաժան փորձություններով անցնելուց հետո էլ չի կորցնում դեպի գեղեցիկն ունեցած իր վեհ ձգտումները։
Սարտակովը հեղինակ է նաև էսսեների ու գեղարվեստական հրապարակախոսության գրքի («Մաքուր թղթի վրա կռացած», 1978), ակնարկների մի քանի ժողովածուի։ Նրա գրքերին հատկանշական է սերը դեպի Սիբիրն ու նրա մարդիկ, պատումին բնորոշ է քնարականությունը։ Սարտակովի շատ ստեղծագործություններ թարգմանված են ԽՍՀՄ և այլ ժողովուրդների լեզուներով։ 1967 թվականից՝ ԽՍՀՄ ԳՄ վարչության քարտուղար։ Պարգևատրվել է Լենինի, «Հոկտեմբերյան հեղափոխության» 2 և Աշխատանքային կարմիր դրոշի շքանշաններով։
Սերգեյ Սարտակովը 1969 թվականի սեպտեմբերի 24-ին մասնակցել և ելույթ է ունեցել Հովհաննես Թումանյանի ծննդյան 100-ամյակին նվիրված Երևանի Ալեքսանդր Սպենդարիանի անվան օպերայի ու բալետի թատրոնի դահլիճում անցկացվող ՀԿԿ, ՀԽՍՀ Գերագույն խորհրդի նախագահության և ՀԽՍՀ Նախարարների խորհրդի հանդիսավոր նիստին։


== Ծանոթագրություններ ==
Ֆրունզե (գյուղ, Իգլինսկի շրջան)

Անվան այլ կիրառումների համար տե՛ս՝ ՖրունզեՖրունզե (ռուս.՝ Фрунзе, բաշկիրերեն՝ Фрунзе), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 159 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
The Cannon Group

«Քենոն Գրուպ» ընկերություն (անգլ.` The Cannon Group Inc.), ներկայումս չգործող ամերիկյան կոնցեռն, որոնցից առավել հայտնի է «Cannon Films» կինոստուդիան, որը զբաղվել է ցածրից մինչև միջին բյուջետային ֆիլմերի արտադրությամբ՝ 1967-1993 թթ.-ին։ Կոնցեռնին է պատկանել նաև կինոթատրոնների լայն շղթա ամբողջ աշխարհում, ինչպես նաև տնային տեսաերիզների ընկերություն, որը միջազգային թողարկման լիցենզիաներ էր ձեռք բերում մի շարք դասական ֆիլմերի համար։


== Արտադրություն ==
Սիրո ապստամբություն (1967)
Եկ անկողնիս մեջ (1968)
Սեքսի ապստամբություն (1970)
Բարակիրան աղջիկները (1980)
Խնձոր (1980)
Նինջայի մուտքը (1981)
Նինջայի վրեժը (1983)
Մինչ կիսգիշերը (1983)
Դեսպանը (1984)
Ահաբեկչության դեմքը (1984)
Մի քաջարի ասպետ (1984)
Բրեյք դանս (1984)
Նինջա 3՝ վերջին կռիվը (1984)
Բրեյք դանս 2 (1984)
Կոնկրետ գործողություն (1984)
Կոնկրետ գործողություն 2՝ փախուստ դժողքից (1985)
Ամերիկյան նինջա (1985)
Բռնավոր թշնամին 3 (1985)
Ներխուժում (1985)
Դելտա ջոկատը (1986)
Նինջաների որս (1986)
Կոբրա (1986)
Ջեք Մերֆիի օրենքը (1986)
Տեխասյան կոտորած 2 (1986)
Գագաթին(1987)
Ամերիկյան նինջա (1987)
Սուպերմենը և արևի սպառնալիքը (1987)
Տիեզերքի տիրակալները (1987)
Բռնավոր թշնամին 4 (1987)
Վարձու մարդասպանը (1987)
Բրեդդոկ՝ կոնկրետ գործողություն 3 (1988)
Արյունալի սպորտ (1988)
Մամլակ (1988)
Արյունալի սպորտ՝ մինչև վերջ (1988)
Զինվորները (1988)
Դատավճռի հրեշտակը (1988)
Ամերիկյան նինջա 3 (1989)
Կիբօրգ (1989)
Քիքբռնցքամարտիկը (1989)
Արգելված իր (1989)
Դելտա ջոկատը 2՝ թմրանյութերի ջունգլիներ (1990)
Ամերիկյան նինջա 4 (1990)
Վարձու մարդասպանը (1991)
Ամերիկյան սամուրայ (1992)
Փողոցների ասպետը (1993)
Ամերիկյան նինջա 5 (1993)
Հելբաունդ (1994)


== Ծանոթագրություններ ==


== Արտաքին հղումներ ==
Cannon.org.uk - «Cannon Films»-ի արխիվներ
«Cannon Films»-ին նվիրված կայք
Կարայի ծով

Կարայի ծով (Կարա գետի անունից), Հյուսիսային սառուցյալ օվկիանոսի ծայրամասային ծով՝ Արևմտա-Սիբիրական հարթավայրի, Նոր երկիր, Ֆրանց Իոսիֆի երկիր և Հյուսիսային երկիր կղզիների միջև։


== Անվանում ==
Անվանումը ստացել է նրա մեջ թափվող Կարա գետից։ Գեռանունն էլ իր հերթին առաջացել է նենեցերեն Կարա (կարե) բառից, որը նշանակում է «սառցեկարկառի սառույց»։


== Աշխարհագրություն ==
Տարածությունը մոտ 880 հազար քառակուսի կիլոմետր է, միջին խորությունը՝ 127 մետր, առավելագույնը՝ 620 մետր, (մոտ 40%-ն ունի մինչև 50 մետր խորություն և միայն 2%-ը՝ 500 մետրից ավելի)։
Ջրի ծավալը՝ 112 հազար խորանարդ կիլոմետր է, ձգվածությունը՝ մոտ 1500 կիլոմետր, լայնությունը՝ մինչև 800 կիլոմետր։ Կարայի ծով թափվող գետերը (Ենիսեյ, Օբ, Պյասինա, Կարա) ունեն 1300 խորանարդ կիլոմետր տարեկան հոսք։ Կան շատ կղզիներ։ Կլիման արկտիկական է, խիստ։ Տարեկան 3-4 ամիս բևեռային գիշեր է, 2-3 ամիս՝ բևեռային ցերեկ։
Օդի ջերմաստիճանը հյուսիսում՝ 9-10 ամիս, հարավում՝ 7-8 ամիս՝ ցածր 0-ից։ Հունվարի միջին ջերմաստիճանը -20 աստիճանից մինչև -28 աստիճան է (նվազագույնը՝ -46 աստիճան), հուլիսինը՝ 6 աստիճանից մինչև - 1 աստիճան է (առավելագույնը՝ 16 աստիճան)։ Տարվա մեծ մասը սառցակալած է։ Ձմռանը ջրի ջերմաստիճանը սառցաշերտի տակ -1, 5 աստիճանից մինչև - 1, 7 աստիճան է, ամռանը մակերեսային ջրերինը՝ 2-60 աստիճան, աղիությունը՝ 10-33%։
Հոսանքներն ունեն ժամացույցի սլաքի հակառակ ուղղություն։ Մակընթացությունը կեսօրյա է, մակարդակի տատանումները՝ 0, 5-0, 8 մետր, ծոցերում՝ մինչև 2 մետր։ Հարուստ է ձկներով, կաթնասուններով, կղզիները՝ թռչնաշուկաներով, սպիտակ արջերով ու բևեռաղվեսներով։ Կարայի ծովը Հյուսիսային ծովային ուղու մի մասն է։ Գլխավոր նավահանգիստը Դիքսոնն է։


== Ծանոթագրություններ ==
Օգսեն Ասատրյան

Օգսեն Ավետիսի Ասատրյան (դեկտեմբերի 27, 1914(1914-12-27), Խարբերդ, Օսմանյան կայսրություն - օգոստոսի 29, 1991(1991-08-29), Երևան, Հայկական ԽՍՀ, ԽՍՀՄ), հայ նկարիչ, գրաֆիկ, ԽՍՀՄ նկարիչների միության անդամ։


== Կենսագրություն ==
Օգսեն Ասատրյանը ծնվել է Արևմտյան Հայաստանի Խարբերդ քաղաքում՝ 1914 թվականի դեկտեմբերի 27-ին։ Շրջանավարտն է Փանոս Թերլեմեզյանի անվան գեղարվեստի պետական քոլեջի։ Մասնակցել է տարբեր ցուցահանդեսների։
Մահացել է 1991 թվականի օգոստոսի 29-ին՝ Երևանում։


== Վիմագրություններ ==
«Արփա-Սևան շինարարության 3-րդ շինհատվածը»-1977 թվական։


== Ծանոթագրություններ ==
Հայկ Թորոսյան

Հայկ Գուրգենի Թորոսյան (դեկտեմբերի 28, 1950(1950-12-28), Լենինական, Հայկական ԽՍՀ, ԽՍՀՄ), հայ դերասան։ ՀՀ վաստակավոր արտիստ (2016)։


== Կենսագրություն ==
Հայկ Թորոսյանը ծնվել է 1950 թվականին Լենինականում։ Սովորել է Լենինականի պետական թատրոնի ստուդիայում, միաժամանակ՝ եղել թատրոնի դերասան։ 1971-1973 թվականներին սովորել է Երևանի հեռուստատեսության ստուդիային կից դերասանական ստուդիայում։ 1973 թվականից Վանաձորի Հովհաննես Աբելյանի անվան պետական թատրոնի դերասան։


== Դերեր ==


=== Ներկայացումներ ===
Իշխան Զվեզդիչ՝ Միխայիլ Լերմոնտովի «Դիմակահանդես»
Պապագ իշխան՝ Մուրացանի «Ռուզան»
Օ Մեռլ՝ Ուիլյամ Շեքսպիրի «Ռիչարդ Երկրորդ»
Կոմս Քենթ՝ «Լիր արքա»
Իշխան Կապուլետ՝ «Ռոմեո և Ջուլիետ»
Ալխո՝ Հրանտ Մաթևոսյանի «Ալխո»
Սիմոն՝ «Աշնան արև»
Սամվել՝ Արտաշես Քալանթարյանի «Վաճառքի ենթակա չէ»
Կաթողիկոս՝ «Աբգար Դպիր»
Գրիգոր՝ Բայանդուրյանի «Աշնանային իրիկնամուտ»


=== Ֆիլմ ===
«Չնչիկ» (2009)
«Արմատներ» (2015)


=== Հեռուստասերիալներ ===
«Դժբախտ երջանկություն»
«Արջաորս»
«Խաչվող հետքեր»
«Անծանոթը»

«Սիրո գերին»

«Ուրիշի հոգին»
«Հատուկ բաժին»
«Լրագրողները»
«Թաքնված սեր»
«Միլիոնը թակարդում»
«Մոռացված կանգառը»

«Քաոս»

«Ապրիր ինձ հետ»


== Պարգևներ ==
ՀԹԳՄ «Արտավազդ» մրցանակ, 2015
ՀՀ վաստակավոր արտիստ, 2016


== Ծանոթագրություններ ==
Մարջանների ծովի կղզիների տարածք

Մարջանների ծովի կղզիների տարածք (անգլ.՝ Coral Sea Islands Territory), ներառում է մի խումբ փոքր և հիմնականում անմարդաբնակ կղզիներ և խութեր Մարջանների ծովում, Ավստրալիայի Քվինսլենդ նահանգից հյուսիս-արևելք։ Միակ մարդաբնակ կղզին է Ուիլիսի կղզին է։ Բնակչությունը հաստատուն չէ, դրանք օդերևութաբանական կայանի աշխատակիցներն են, որոնք աշխատում են հերթափոխներով։ Ծովային ավազանի ընդհանուր տարածքը կազմում է 780 հազար կմ²։ Ցամաքի մակերեսը՝ 10 կմ²-ուց քիչ։ Այս բոլոր կղզիները ունեն Ավստրալիայի արտաքին տարածքի կարգավիճակ։ Նրանք գտնվում են ավելի արևելք և հարավ Մեծ սահմանային արգելախութից, և ներառում են Հերալդ և Բեկոն կղզիները, Օսպրեյ խութը, և 15 այլ խութերի և կղզների խմբեր։ 1969 թվականին այս կղզիները հայտարարվեցին Ավստրալիայի տարածք։ 1982 թվականին Լիքոու և Կորինգա խութերը, իսկ 1987 թվականից Եղսաբեթ և Միդլտոն Սեյլոր խութերը հայտարարվեցին Ավստրալիայի ազգային արգելոցներ։


== Ծանոթագրություններ ==
Յայջի (Ամասիայի գավառ)

Անվան այլ կիրառումների համար տե՛ս՝ Յայջի (այլ կիրառումներ)Յայջի, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նորայր Դեմիրճյան

Նորայր Զատիկի Դեմիրճյան (հոկտեմբերի 23, 1945(1945-10-23), Երևան, Հայկական ԽՍՀ, ԽՍՀՄ - 2002, Փարիզ), խորհրդահայ ֆուտբոլիստ, դարպասապահ, ԽՍՀՄ սպորտի վարպետ։


== Կենսագրություն ==
Ծնվել է 1945 թվականի հոկտեմբերի 23-ին Երևան քաղաքում։ 1963 թվականին ընդգրկվել է Երևանի «Արարատ» ակումբի կազմում։ 1963, 1966 և 1967-1976 թվականներին հանդես է եկել նույն ակումբում։ 1964 թվականին հանդես է եկել Կապանի «Լեռնագործ» ակումբում, 1965-1966 թվականներին՝ «Շիրակ» ֆուտբոլային ակումբում։ 1966 թվականի սեպտեմբերի 3-ին նա «Արարատի» կազմում առաջին խաղն անցկացրել է ԽՍՀՄ առաջնության արտագնա խաղում Քութաիսիի «Տորպեդոյի» դեմ (1:3)։ Նա փոխարինել էր Ալյոշա Աբրահամյանին։ «Արարատի» կազմում խաղացել է 11 տարի, անցկացրել 95 հանդիպում։ Նա կարիերան ավարտել է ԽՍՀՄ առաջնության երկրորդ խմբում հանդես եկող «Շիրակի» կազմում՝ 1977-1978 թվականներին։
1967 թվականին արժանացել է «Մրցաշրջանի լավագույն նորեկ» մրցանակի։ 
Երկու անգամ մասնակցել է Եվրագավաթի խաղերին, որոնցում փոխարինման է դուրս եկել երկրորդ խաղակեսում։


== Ծանոթագրություններ ==


== Արտաքին հղումներ ==
«Արարատ-73»-ի հաղթանակները նաև կարգապահության արդյունք էին. Հովհաննես Զանազանյան
СССР - «АРАРАТ» Ереван - 3։1
«Արարատ-73». Փառքի երկու գագաթին. «Արարատը» ստանձնեց առաջատարի դերը
Տակտագուլովո (գյուղ, Բայմակսկի շրջան)

Անվան այլ կիրառումների համար տե՛ս՝ ՏակտագուլովոՏակտագուլովո (ռուս.՝ Тактагулово, բաշկիրերեն՝ Туҡтағол), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևոն Պուչինյան

Լևոն Պուչինյան (հուլիսի 16, 1977(1977-07-16), Երևան, Հայկական ԽՍՀ, ԽՍՀՄ) երաժիշտ, շեփորահար։


== Կենսագրություն ==
Լևոն Պուչինյանը ծնվել է 1977 թվականի հուլիսի 16-ին Երևանում։ 10 տարեկանից նվագել է  շեփոր, 12 տարեկանից ելույթ է ունեցել «Արարատ» փողային նվագախմբում։ 
1998 թվականին  աշխատանքի է անցել  Հայաստանի պետական ջազ նվագախմբում, 2002 թվականից նվագել է վիբրաֆոնահար Տիգրան Պեշտմալջյանի կվինտետում, 2005 թվականից` «Ամարաս» ջազ կվինտետում, 2007 թվականից` «Արտ Վոիսիս» խմբում, որի կազմով համագործակցել է մի շարք երգիչ, երգչուհիների հետ։ 
Լևոն Պուչինյանը նվագել է «Գոհար» նվագախմբում, «Լոս Լոկոս» ֆլամենկո և «Հայվեյ» խմբերում,  հյուրախաղեր է ունեցել  մի շարք երկրներում, որպես շեփորահար ներկայացել է «Գոհար», Հայաստանի պետական ջազային նվագախմբի, «Ամարաս», «Արտ Վոիսիս» և այլ խմբերի թողարկած շուրջ 10 ձայնասկավառակներում։ 
2010 թվականից հանդես է եկել «Հայվեյ» բենդում, որի կազմով համերգային ելույթներ է ունեցել Քաթարում, Մոսկվայում, Սանկտ-Պետերբուրգում։ 2015 թվականին աշխատանքի է անցել  նաև Հայաստանի պետական երիտասարդական նվագախմբում, որի  կազմում մասնակցել է Բեյրութում կայացած «Ալբուստան» երաժշտական փառատոնին, ելույթներ ունեցել Կաննում, Փարիզում։


== Ծանոթագրություններ ==


== Արտաքին հղումներ ==
Տոնական Ընթրիք և Համերգ Archived 2021-07-16 at the Wayback Machine.
Հայկ Պետրոսյանը «Մի ձայն» մենահամերգին կկատարի իր հեղինակային ստեղծագործությունները
Անժելա Շահնաբաթյան

Անժելա Թադևոսի Շահնաբաթյան (դեկտեմբերի 5, 1925(1925-12-05), Օշական, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ - դեկտեմբերի 15, 2008(2008-12-15), Երևան, Հայաստան), հայ պարուհի։ ՀԽՍՀ վաստակավոր արտիստ (1959)։


== Կենսագրություն ==
Անժելա Շահնաբաթյանը ծնվել է Օշական գյուղում։ Նրա կատարողական վարպետությունը ձևավորվել է Թաթուլ Ալթունյանի, Իլյա Արբատովի և Էդվարդ Մանուկյանի ղեկավարությամբ։ 1941-1970 թվականներին եղել է Հայկական ժողովրդական երգի-պարի համույթի, 1970-1978 թվականներին` Հայֆիլհարմոնիայի առաջատար մենապարուհի։ Շահնաբաթյանի պարարվեստն առանձնացել է հայկական ժողովրդական պարի պլաստիկ, յուրօրինակ մարմնավորմամբ, ազգային վառ շեշտվածությամբ։ Կատարել է «Ուզունդարա», «Նազելի», «Նազպար», «Նաիրի» և այլ պարեր։ Ելույթ է ունեցել աշխարհի ավելի քան 30 երկրներում։
1980-1985 թվականներին եղել է ՀԽՍՀ Գերագույն խորհրդի պատգամավոր։


== Պարգևներ ==
ՀԽՍՀ վաստակավոր արտիստ, 1959,
Երիտասարդության և ուսանողների համաշխարհային 6-րդ փառատոնի դափնեկիր, Մոսկվա, 1957։


== Հիշատակ ==
Անժելա Շահնաբաթյանի անունով է կոչվում Օշականի Մշակույթի պալատի ժողովրդական պարերի համույթը։


== Ծանոթագրություններ ==
(7965) Կացուհիկո

(7965) Կացուհիկո (անգլ.՝ Katsuhiko), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 17-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,436668 ա. մ., առավելագույնը մոտենում է 1,7303 ա. մ. հեռավորության վրա և հեռանում 3,143 ա. մ.։ Արեգակի շուրջ մեկ ամբողջական պտույտ է կատարում 1389,29 երկրային օրվա ընթացքում, իր ուղեծրով շարժվելով միջինում 0,259125 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7965) Կացուհիկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիվենսկի գյուղական խորհուրդ (Նովոսանժարսկի շրջան)

Լիվենսկի գյուղական խորհուրդ  (ուկրաիներեն՝ Лівенська сільська рада), Ուկրաինայի Պոլտավայի մարզի Նովոսանժարսկի շրջանում։
2001 թվականի տվյալներով Լիվենսկի գյուղական խորհրդում բնակվում էր 639 մարդ։ Բնակավայրը զբաղեցնում է 65,18 կմ² տարածք։ Բնակչության խտությունը կազմում էր 9,80 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (86201-86300)

Աստերոիդների ցանկ (86101-86200)  • Աստերոիդների ցանկ  • Աստերոիդների ցանկ (86301-86400)
 Աստերոիդների ցանկ (86101-86200)  • Աստերոիդների ցանկ  • Աստերոիդների ցանկ (86301-86400)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Քրիստիան Հյույգենս

Քրիստիան Հյույգենս (հոլ.՝ Christiaan Huygens, ապրիլի 14, 1629(1629-04-14)[…], Հաագա, Միացյալ պրովինցիաների հանրապետություն - հուլիսի 8, 1695(1695-07-08)[…], Հաագա, Միացյալ պրովինցիաների հանրապետություն), հոլանդացի ականավոր մեխանիկ, ֆիզիկոս և մաթեմատիկոս։ Լոնդոնի թագավորական ընկերության առաջին օտարերկրյա անդամը (1663 թվականից) և Փարիզի ԳԱ հիմնադիր անդամներից (1666 թվականից), լույսի առաջին ալիքային տեսության ստեղծողը։ Այդ տեսության հիմունքները Հյույգենսը շարադրել է իր «Տրակտատ լույսի մասին» աշխատության մեջ (1690)։
Կարևոր ավանդ ունի մեխանիկայի մի շարք հասկացությունների զարգացման գործում. Հյույգենսն առաջինն է օգտագործել ճոճանակը՝ ժամացույցի կանոնավոր ընթացքն ապահովելու համար, կառուցել առաջին ճոճանակավոր ժամացույցը (1657), արտածել է բանաձև մաթեմատիկական և ֆիզիկական ճոճանակների տատանումների պարբերության համար։ Մշակել է հարվածի տեսության հիմունքները, կատարելագործել աստղադիտակը։ Հյույգենսի մաթեմատիկական աշխատությունները վերաբերել են կոնական հատույթներին, ցիկլոիդի և այլ կորերի հետազոտությանը։ Տվել է շրջանագծի, էլիպսի, հիպերբոլի աղեղների երկարության որոշման մեթոդը, մշակել շրջանագծի երկարության և տրամագծի հարաբերության որոշման (jt թվի հաշվման) տեսությունը, առաջին հետազոտությունները կատարել հավանականությունների տեսության բնագավառում։ 1655 թվականին հայտնագործել է Սատուրնի արբանյակ Տիտանը և որոշել դրա պտույտի պարբերությունը, պարզել, որ Սատուրնի շուրջը գոյություն ունի օղակ, ոչ մի տեղ չի շոշափում մոլորակի մակերևույթը։ Հյուգենսի աշխատանքները հաստատել են Կոպեռնիկոսի արևակենտրոն համակարգի ճշտությունը։ Հակի հետ համատեղ գտել է ջերմաչափի հաստատուն կետերը՝ սառույցի հալման և ջրի եռման կետերը։ Մշակել է լուսային ալիքների տարածման վերաբերյալ խնդիրների լուծման մոտավոր մեթոդը (Հյուգենս-Ֆրենել սկզբունքը)։ Կառուցել է օկուլյար, որը մինչև այժմ էլ օգտագործվում է։


== Ծանոթագրություններ ==


== Աղբյուր ==
Գ. Յա. Մյակիշև, Բ. Բ. Բուխովցև «Ֆիզիկա», 1992 թ., «Լույս» հրատարակչություն
Նովել (այլ կիրառումներ)

Նովել, կարող է վերաբերել՝

Նովել - համեմատաբար սեղմ ծավալի արձակ ստեղծագործություն
Նովել - գյուղ Արևմտյան Հայաստանում, Բիթլիսի վիլայեթի Գենջի գավառակում